3

Betegtájékoztató: Információk a beteg számára

Alksebor kenőcs

α-tokoferol-acetát, szintetikus, olajos A-vitamin-koncentrátum, klórhexidin-dihidroklorid, dexpantenol 
Mielőtt elkezdi alkalmazni ezt a gyógyszert, olvassa el figyelmesen az alábbi betegtájékoztatót, mert az Ön számára fontos információkat tartalmaz.
Ezt a gyógyszert mindig pontosan a betegtájékoztatóban leírtaknak, vagy az Ön kezelőorvosa vagy gyógyszerésze által elmondottaknak megfelelően alkalmazza.
· Tartsa meg a betegtájékoztatót, mert a benne szereplő információkra a későbbiekben is szüksége lehet.

· További információkért vagy tanácsért forduljon gyógyszerészéhez.
· Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét. Ez a betegtájékoztatóban fel nem sorolt bármely lehetséges mellékhatásra is vonatkozik. Lásd 4. pont
· Feltétlenül tájékoztassa kezelőorvosát, ha tünetei nem enyhülnek, vagy éppen súlyosbodnak.
A betegtájékoztató tartalma:
1. Milyen típusú gyógyszer az Alksebor kenőcs és milyen betegségek esetén alkalmazható?

2. Tudnivalók az Alksebor kenőcs alkalmazása előtt.

3.
Hogyan kell alkalmazni az Alksebor kenőcsöt?

4.
Lehetséges mellékhatások.

5.
Hogyan kell az Alksebor kenőcsöt tárolni?

6.
A csomagolás tartalma és egyéb információk.
1.
Milyen típusú gyógyszer az Alksebor kenőcs és milyen betegségek esetén alkalmazható?
Az Alksebor kenőcs baktérium- és gomba-ellenes, lipidkiválasztás csökkentő és antiseborrhoeás 
ha​tású készítmény, melyet ún. seborrhoeas kórképek enyhe és középsúlyos alakjaiban önmagában, súlyosabb alakjaiban szájon át adható készítménnyel, kiegészítő terápiaként alkalmaznak. Az akne különböző formáinak (acne vulgaris, acne conglobata), ún. rosacea (az arc bőrének gyulladásos bő​vérűsége), ún. seborrhoea oleosa, egyes bőrgyulladások (seborrhoeas dermatitis, periorális dermatitis) kezelésére alkalmas, de egyéb bőrgyógyászati kórképekben is (mikróbás ekcéma, ún. impetiginizált kontakt ekcéma) használatos.

2.
Tudnivalók az Alksebor kenőcs alkalmazása előtt
Ne alkalmazza az Alksebor kenőcsöt
· ha allergiás a hatóanyagokra vagy a gyógyszer (6. pontban felsorolt) egyéb összetevőjére.
Figyelmeztetések és óvintézkedések
Az Alksebor kenőcs  alkalmazása  előtt beszéljen kezelőorvosával vagy gyógyszerészével.
Műtét előtt nem alkalmazható. 

Szembe, fülbe és szájba nem kerülhet. 

Puha kontaktlencsék felszívhatják a klórhexidint és a szem irritációját okozhatják.
Gyermekek 
A készítmény gyermekeknél is alkalmazható.
Egyéb gyógyszerek és az Alksebor kenőcs
Feltétlenül tájékoztassa kezelőorvosát vagy gyógyszerészét a jelenleg vagy nemrégiben alkalmazott, valamint alkalmazni tervezett egyéb gyógyszereiről.
Terhesség, szoptatás és termékenység

Ha Ön terhes vagy szoptat, illetve ha fennáll Önnél a terhesség lehetősége vagy gyermeket szeretne, a gyógyszer alkalmazása előtt beszéljen kezelőorvosával vagy gyógyszerészével.

Terhesség és szoptatás alatt alkalmazása kerülendő, mert erre az időszakra vonatkozó, a biztonságos alkalmazást alátámasztó tudományos adatok nincsenek.
A készítmény hatásai a gépjárművezetéshez és gépek kezeléséhez szükséges  képességekre
A készítmény nem befolyásolja a gépjárművezetés és gépek kezelésének képességet. 
3. Hogyan kell alkalmazni az Alksebor kenőcsöt?
Ezt a gyógyszert mindig pontosan a betegtájékoztatóban leírtaknak, vagy az Ön kezelőorvosa vagy gyógyszerésze által elmondottaknak megfelelően alkalmazza. Amennyiben nem biztos az alkalmazást illetően, kérdezze meg kezelőorvosát vagy gyógyszerészét.
A beteg bőrfelület előzetes és gondos megtisztítása (bőrtípustól és érzékenységtől függően meleg víz vagy arclemosó használata) után a készítményt naponta 2-szer (reggel és este), a gondosan leszárított bőrfelületre, vékony rétegben kell felvinni.
4. Lehetséges  mellékhatások
Mint minden gyógyszer, így ez a gyógyszer is okozhat mellékhatásokat, amelyek azonban nem mindenkinél jelentkeznek.
Az Alksebor kenőcs bőr-, szem- és nyálkahártya- irritációt, ekcémás elváltozásokat, és egyéb allergiás bőrreakciókat (pl. ún. erythema multiforme), tartós alkalmazása fényérzékenységet és kontakt bőrgyulladást okozhat. Az arcbőr vegyi hámlasztását vagy ún. dermabrázióját követő alkalmazása súlyos gyulladást okozhat.
Mellékhatások bejelentése

Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. A mellékhatásokat közvetlenül a hatóság részére is bejelentheti az V. függelékben található elérhetőségeken keresztül. 

A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban.

5.
Hogyan kell az Alksebor kenőcsöt tárolni?

8-15 ° C között tárolandó.
A gyógyszer gyermekektől elzárva tartandó!

A dobozon feltüntetett lejárati idő (Felhasználható: ) után ne alkalmazza a gyógyszert. A lejárati idő az adott hónap utolsó napjára vonatkozik.

Semmilyen gyógyszert ne dobjon a szennyvízbe vagy a háztartási hulladékba. Kérdezze meg gyógyszerészét, hogy mit tegyen a már nem használt gyógyszereivel. Ezek az intézkedések elősegítik a környezet védelmét.
6.
A csomagolás tartalma és egyéb információk
Mit tartalmaz az Alksebor kenőcs?
· A készítmény hatóanyagai: 5,00 mg α-tokoferol-acetát, 5,00 mg szintetikus , olajos A-vitamin-koncentrátum, 10,00 mg klórhexidin-dihidroklorid, 40,0 mg dexpantenol 1 g kenőcsben
· Segédanyagok: Bebe Care 79.6848, cetil-sztearil-alkohol, PCL-Liquid 2066210, fehér vazelin, folyékony paraffin, propilénglikol, közepes szénláncú zsírsavak trigliceridjei, makrogol-cetil-sztearil-éter, tisztított víz.

Milyen az Alksebor kenőcs külleme és mit tartalmaz a csomagolás
20 g kenőcs tubusban, dobozban.
A forgalomba hozatali engedély jogosultja 

